
Formål med dokumentasjonsplan i Færder kommune:
Dokumentasjonsplanen skal være retningsgivende for dokumentbehandlingen i Færder kommune.
Arkivloven med forskrifter ligger til grunn for retningslinjene. I følge lov om dokumentasjon og arkiv § 8, dokumentasjonsplan og internkontroll er alle offentlige organer lovpålagt å ha en dokumentasjonsplan som til enhver tid er oppdatert.
Dokumentasjonsplanen viser hvordan arbeidet med å oppfylle lovpålagte plikter er organisert. Planen skal fungere som et verktøy for internkontroll og gi oversikt over hvilken dokumentasjon som skapes i virksomheten, hvilket arkivmateriale organet forvalter, og hvordan denne dokumentasjonen lagres.
Kommunedirektøren i Færder kommune oppfordrer alle medarbeidere til å sette seg godt inn i og følge retningslinjene i dokumentasjonsplanen.

